Diari Oficial de la Generalitat Valenciana


Sumari del DOGV 2272, del 23-05-1994 (1994/831491)

DECRET 85/1994, de 26 d'abril, del Govern Valencià, pel qual s'anul.len i es modifiquen determinats articles del Decret 245/ 1991, de 23 de desembre, sobre relacions de llocs de treball.
------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1994/04/26/85/dof/vci/html**

### Dades del document

Número de DOGV
:   2272

Data del DOGV
:   23-05-1994

Secció del DOGV
:   DISPOSICIONS GENERALS

Número del document
:   1994/831491


Data del document
:   26-04-1994

Organisme emissor
:   Conselleria d'Administració Pública

Tipus de document
:   Decret

Anàlisi jurídica

DECRET 85/1994, de 26 d'abril, del Govern Valencià, pel qual s'anul·len i es modifiquen determinats articles del Decret 245/ 1991, de 23 de desembre, sobre relacions de llocs de treball. [94/3331]  
Les sentències números 1365/93 i 301/94, dictades en els procediments contenciosos administratius números 569 i 948/1992, respectivament, de la secció segona de la sala contenciosa administrativa del Tribunal Superior de Justícia de la Comunitat Valenciana, declaren contraris de dret determinats articles del Decret 245/1991, de 23 de desembre, sobre relacions de llocs de treball (DOGV núm. 1697, de 7 de gener de 1992). En conseqüència, en compliment del que disposa l'article 103 de la Llei de 27 de desembre de 1956, Reguladora de la Jurisdicció Contenciosa Administrativa, es du a terme la corresponent execució, d'acord amb el que estableixen l'article 118 de la Constitució Espanyola i l'article 18 de la Llei Orgànica 6/1985, d'1 de juliol, del Poder Judicial, que disposa l'execució de sentències en els seus mateixos termes.  
Per això, a proposta del conseller d'Administració Pública i després de la deliberació prèvia del Govern Valencià en la reunió de 26 d'abril de 1994,  
DECRETE:  
Article primer  
Queden suprimits els següents articles del Decret 245/1991, de 23 de desembre, de relacions de llocs de treball:  
- Article 2.4.  
- Article 2.5, lletres c), d) i e).  
- Article 6.  
- Disposició addicional.  
- Disposició transitòria primera, punt 2.  
- Disposició transitòria segona.  
Article segon  
De conformitat amb el que estableixen l'article 16 de la Llei 30/1984, de 2 d'agost, de Mesures per a la Reforma de la Funció Pública i l'article 15.2, del Decret Legislatiu de 20 de març de 1991, del Govern Valencià, pel qual s'aprova el text refós de la Llei de la Funció Pública Valenciana, l'article 2.2 del Decret 245/1991, sobre relacions de llocs de treball, queda redactat com segueix:  
{REF Les relacions de llocs de treball inclouran en tot cas la denominació, el contingut i les característiques essencials dels llocs, les retribucions complementàries que tinguen assignades i els requisits exigits per a la seua provisió i consegüent exercici.}  
Article tercer  
L'article 2.5.f), queda redactat com segueix:  
{REF Així mateix, aquells llocs de treball amb rang de cap de servei o superior, que així ho requeresquen, siga per la seua competència tècnica o siga per la transcendència dels assumptes que hagen de tractar-se o resoldre's.}  
DISPOSICIÓ FINAL  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
Valencia, 26 d'abril de 1994  
El president de la Generalitat Valenciana,  
JOAN LERMA I BLASCO  
El conseller d'Administració Pública,  
LUIS BERENGUER FUSTER


Còpia Permalink ELI